อายุ17ปี ก่อนจะมีอาการเหล่านี้แน่นท้องมาก่อน แล้วมีอาการไข้หนาวสั่น แต่ตัวไม่ร้อน รู้สึกไม่สบายตัว ไปหาที่คลินิกมาก่อนแล้ว แต่อาการยังไม่ดีขึ้น แล้วยังมีอาการมือสั่น หรือใจเต้นเร็ว หรือว่าหนูกังวลมากไป อยากรู้ว่าเป็นอะไร แล้วอันตรายไหม
สวัสดีค่ะ อาการมีไข้หนาวสั่น ไม่สบายตัว อาจจะเกิดมาจาก การติดเชื้อหรืออักเสบใดๆในร่างกาย ทำให้มีอุณหภูมิกายสูงขึ้น สาเหตุที่นึกถึงได้มากในเพศหญิงคือเรื่องกรวยไตอักเสบ เกิดจากกรวยไตที่อักเสบและติดเชื้อจากการติดเชื้อในทางเดินปัสสาวะ อาจมีปัสสาวะแสบขัดหรือปนเลือดร่วมด้วยได้ ส่วนสาเหตุอื่นๆก็คือการติดเชื้อใดๆที่ทำให้มีไข้ในร่างกาย ไม่ว่าจะเป็นการติดเชื้อที่ทางเดินหายใจ ทางเดินอาหาร ขึ้นกับว่ามีอาการอื่นๆที่เจาะจงไปยังระบบใดๆหรือไม่ เรื่องไข้เลือดออกก็ยังเป็นไปได้ โดยไข้เลือดออกมักจะมาด้วยไข้สูงลอย กินยาหรือเช็ดตัวก็มักจะไม่ค่อยลด วินิจฉัยได้ด้วยการเจาะเลือดตรวจเพิ่มเติมดังที่กล่าวมา ถ้ารู้สึกมีไข้ วัดได้ไข้เกิน 37.8 องศาจริง ควรต้องไปพบแพทย์เพื่อตรวจหาสาเหตุเพิ่มเติมต่อไป ในเบื้องต้นกินยาลดไข้ได้ทุก 4-6 ชั่วโมง ดื่มน้ำมากๆ ไม่กลั้นปัสสาวะ พักผ่อนให้เพียงพอ